Almuevennen, 1843-12-01
Fra Stiftamtet var indløben et benegtende Svar paa et tidligere Spørgsmaal om de Børn, der udsættes fra Kjøbenhavns Pleie-Stiftelse længere hen kunde falde tilbage paa Sognet til Forsørgelse. Fra Stiftamtet var indsendt Cancellie-Placaten af 23 Febr. 1843, som Forstanderskabet var forvisset om ei var anvendelig i Dets Sogne. Fra Ballerup og Maalov Forstanderskab en Skrivelse, hvori meddeles, at en Forening var stiftet af Distriktets Beboere, hvorved de forbinde sig under Mulkt, ei at give Tiggere hjemhørende i disse Sogne Almisse, og at anholde og aflevere til Birket saadanne Tiggere. Ved at meddele denne Beslutning til Advarsel for vore Betlere, har det Jntet imod at samme Strenghed udøves her i Sognet mod Ballerups Tiggere. Denne Skrivelse gav Anledning til den Bestemmelse at ville stifte en lignende Forening her, da det var begribeligt, forudsat at Bestemmelserne overholdtes, at alt fremmed Betleri, især af omreisende Haandværkere, hvis Paatrængenhed undertiden var høist uforskammet, maatte ophøre; tillige ville man i Fremtiden være istand til at forsørge Sognets egne Fattige bedre. J saa Henseende besluttedes, at Forstanderskabet vilde samles i hvert Sogn for sig og indvarsle Mændene for frivilligen at ville underskrive omtalte Forening. Alle Mændene underskreve undtagen Anders Hansen fra Smørum Øvre Mark og Morten Jørgensen fra Smørum, Nedre. Fra Stiftamtet var indløben et Circulaire, hvori det ønskede Forstanderskabets Mening om de saakaldte Herredskasse Penge for Fremtiden kunne bortfalde og denne Afgift inddrages under Fattigbidrag, imod at Fattigkassen atter tilsvarer et fast aarligt Beløb til Amts fattigkassen. Herpaa erklærede Forstanderskabet sig villig til at indgaae. Fra flere Medlemmer af Forstanderskabet var indkommet en Skrivelse om at paalægge de Beboere i Sognet som have Kapitaler, Privelegier, Tiender og i det Hele efter Formue og Næring, et Bidrag til Fattigvæsenet. Medlemmerne ønskede enkelte af dem beskikkede for at bestemme, hvad Vedkommende havde at yde. Herpaa meente Formanden ei at kunne give noget Svar, forinden han derom havde indhentet Amtsraadets Mening. Fra Skoledirectionen om at Gymnastik-Pladserne for begge Skolerne er vare i behørig Orden og at Skolestien fra Nybølle ei var gangbar for Skolebørnene. Det vedtoges at begge Pladserne skulde indhegnes, planeres og belægges med Gruus og at Skolestien skulde istandsættes. Fra Forstanderne Lars Jacobsen og Hans Andersen angaaende Bi-Veienes Jstandsættelse, Fattighusets Forfald og det Ønskelige i at forbyde Huusmænd eller Gaardmænd at udleie deres Huse til andre end Sognets Beboere. J Anledning heraf vedtoges at Grøft-Arbeidet og Planeringen paa Veiene skulde være udførte inden den 20de Mai. Tvende Mænd af Forstanderskabet bleve udnævnte til at gjøre et Overslag over Omkostningerne paa Manglerne ved Fattighuset. Angaaende Forbudet at Jngen maatte udleie deres Huse til Fremmede, yttrede Sognepræsten, at det vel var ønskeligt om nogen Hjælp herimod kunde udfindes, men overlod til Beboerne selv at udfinde samme. Fra Amtsskoledirektionen meddeltes, at ifølge Cancellie-Skrivelse var den entledigede Skolelærer Lind sat under Tiltale i Anledning af nogle ubeføiede Klager over den forrige Skolelærer Gehl i Lidøe. Sognepræsten meente at Forstanderskabet burde gaae i Forbøn for Lind paa Grund af Mandens Alder og andre Skrøbeligheder, hvilket Forsamlingen antog. Fra Amtsskoledirektionen angaaende et Andragende fra tvende Gaardmænd, hvori de paastaae sig fritagne fra den den ifølge Hegnsforordningen paaliggende Forpligtelse til at opføre og vedligeholde halvt Hegn mellem deres og Skolens Jorder. Amtsskoledirektionen kunde ikke erkjende slig Fritagelse fra at begne som Rabo foruden at deeltage som Commune-Beboere med de andre. Formanden fremlagde derpaa et Udkast til en mindelig Overeenskomst mellem Gaardmændene i Anledning, af Ungdommens Gilder, hvortil han i det sidste Møde var bleven opfordret. Udkastet blev antaget og efter at samme var bleven reenskreven skulde det fremlægges til Underskrift i det omtalte Møde. Efter at de sædvanlige Fattigudbetalinger ved Qvartalets Begyndelse vare indførte, sluttedes Mødet, hvortil alle Medlemmerne havde indfunden sig. Ny og Sonnerup Sogneforstanderskab. Aar 1843 den 7de Januar afholdtes et Møde i Ny Skole, hvorved samtlige ordinaire Medlemmer vare tilstede. Der foretoges: Valg af en Formand for indeværende Aar, hvorved den hidtilværende Formand gjenvalgtes.